 Waxaan waydiiyey bal ka waran hooyadan tabcaanka ah ee ilmuhu ka xanuunsayo ee ilmaha ay sidato aabaheed difaaca dalka ku maqan yahay, waxa uu igu jawaabay in isaga laftiisuba dhibaatada haysata la dareemayo,haseyeeshee uu cisbitaalka shaqaale ka yahay oo aanu nidaamka jira waxba ka bedeli Karin, balse uu kaliya awoodo inuu u tilmaamo cida wax ka qaban karta baahiyadeeda oo ah maamulka cisbitaalka, kaasi oo diidi kara ama ogolaan kara in bilaash lagu daweeyo, wuxuu ii sheegay in mararka qaar uu isku ciil kaambiyo marka uu arko hooyo sidan oo kale u tabcaan ah oo aanu waxba u qaban Karin iyo qof kale oo Ajanabi ah oo waraaq yar sidatana si fiican loogu shaqaynayo ay si weyn u damaqdo naftiisa. 